### Resumé

Forvaltningen er i dialog med rådgivere der repræsenterer Comwell om den fremtidige realisering af nedrivning og genopførelse af en bygning ved [adresse] Kellers [adresse].

Comwells rådgivere har sendt 2 forslag til ny bebyggelse ind, til drøftelse af Teknisk Udvalg.

### Sagsfremstilling

**Baggrund**

I 2018 bad [adresse] Kellers [adresse] Vejle Kommune om at udarbejde en lokalplan, der muliggjorde nedrivning af en eksisterende bygning på hotellets ejendom og efterfølgende opførelse af en ny bygning i tilsvarende arkitektur. Lokalplan nr. 1281 blev vedtaget af [adresse] i marts 2019.

![](data:image/jpeg;base64...)

*Figur 1: Foto med markering af den pågældende bygning. Foto: Styrelsen for Dataforsyning og Infrastruktur.*

[adresse] Kellers [adresse] anvender i dag 3 ud af 4 af de historiske bygninger på ejendommen. Den 4. bygning er i så dårlig stand, at den allerede i 2018 blev vurderet til ikke at være egnet til ophold. I dag anvendes den til opbevaring.

Lokalplanen giver mulighed for nedrivning af bygningen og opførelse af en bygning tilsvarende i arkitektur, der kan rumme nutidige forhold for hotel og konference.
Den eksisterende bygning har en størrelse, der er svær at udnytte optimalt i forhold til ønsket om at drivehotelvirksomhed. Lokalplanen giver derfor mulighed for, at den fremtidige bygning kan udvides let i forhold til den oprindelige, for at bygningen kan udnyttes bedst muligt.

![](data:image/jpeg;base64...)

*Figur 1: Den eksisterende bygning*

Lokalplanen er blevet til på baggrund af et projekt udarbejdet af RUM Arkitekter og giver mulighed for, at bygningen kan opføres 3 meter bredere og 7,25 meter længere end den oprindelige bygning. Lokalplanen fastlægger en maksimal højde for den nye bygning.
Lokalplanen indeholder detaljerede bestemmelser om hvordan den nye bygning skal opføres i en arkitektur tilsvarende den oprindelige samt krav om, at den eksisterende bygning kun kan nedrives på baggrund af en byggetilladelse til et byggeri, der overholder lokalplanen.

**Ny bygning**

[adresse] Kellers [adresse] har fået rådgivere til at tegne på forskellige forslag til realisering af et nyt projekt. Forslagene har været drøftet med Forvaltningen og derefter viderebearbejdet.

Comwell ønsker ikke at opføre den nye bygning med vinduespartier tilsvarende den oprindelige udtryk, med 2 smalle vinduer opdelt af en søjle. Lokalplanen giver i redegørelsen mulighed for dette, men det står ikke nævnt i bestemmelserne.

*Forslag til bebyggelse*

I stedet foreslår rådgiveren 2 forskellige løsninger:

Forslag 1, hvor de anvendte vinduer er 2-fags dannebrogsvinduer, som også anvendes i stueetagerne i 2 andre bygninger i komplekset. Dette forslag er Comwells 1. prioritet.

Forslaget er illustreret i vedhæftede bilag.

![](data:image/jpeg;base64...)

*Figur 2: Forslag 1.*

Forslag 2, hvor de anvendte vinduer er 3-fags dannebrogsvinduer, som anvendes i overetagerne på 2 andre bygninger, samt i hovedbygningen.

Forslaget er illustreret i vedhæftede bilag.

![](data:image/jpeg;base64...)

*Figur 3: Forslag 2.*

Forvaltningen anbefaler Forslag 2.

*Ønske om øget bygningshøjde*

Comwell ønsker at søge dispensation fra lokalplanens bestemmelse om maksimal bygningshøjde. Comwell ønsker dette, for at opnå en bedre rumhøjde i hotelværelserne i bygningens stueetage.

Ønsket er, at tilføje bygningen 26,7 cm i højden, svarende til 4 murstensskifter over vinduerne.

Den ønskede forøgelse af bygningens højde er illustreret for Forslag 1, for ny bygning med 2-fags vinduer. Forslaget er illustreret i vedhæftede bilag.

Den ønskede højde vil give tilsvarende udtryk med 4 ekstra murstens-skifter på Forslag 2, der er forslag for ny bygning med 3-fags vinduer.

![](data:image/jpeg;base64...)

*Figur 4: Forslag 1 med øget bygningshøjde.*

Forvaltningen anbefaler, at der kan gives en dispensation til den øgede bygningshøjde, da det er Forvaltningens vurdering, at forøgelsen med de 4 skifter over vinduerne giver en mere helstøbt facade.

*Samlet vurdering*

Forvaltningen anbefaler, at der gives mulighed for at bygge en ny bygning med 3-fags vinduer, som illustreret på Forslag 2, med den ønskede øgede bygningshøjde på 26,7 cm.

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** Teknisk Udvalg vedtager, at nyt byggeri skal opføres med vinduer i 3 fag, som vist på Forslag 2, og

**at** Teknisk Udvalg giver dispensation til den ønskede forøgede højde.

### Beslutning

Godkendt.